**Migrācijas cēloņi**

Darba lapa klases stundai projektu nedēļā par migrāciju

Lomu kartītes

|  |  |
| --- | --- |
| 1.Tavs vārds ir Oļesja. Tu esi no Ukrainas. Tavā zemē notiek karš. Vairākus mēnešus tu dzīvoji bēgļu nometnē. Kopš šī gada sākuma tu dzīvo Latvijā. Pašlaik tu meklē darbu. Kāpēc tu mainīji dzīvesvietu? | 2.Tavs vārds ir Alise. Tu esi no Latvijas. Tu izmācījies par ārsti. Pēc studijām tu apmeties uz dzīvi Oslo (Norvēģijā). Tu strādā pilsētas lielākās slimnīcas uzņemšanas nodaļā. Kāpēc tu mainīji dzīvesvietu? |
| 3.Tavs vārds ir Huans Lī. Tu esi no Ķīnas. Pašlaik tu dzīvo Briselē (Beļģijā). Tu strādā sava tēvoča restorānā par pavāru, gatavojot ķīniešu ēdienus. Kāpēc tu mainīji dzīvesvietu? | 4.Tevi sauc Nana. Tu pārcēlies no Atēnām (Grieķijā) uz Milānu (Itālijā) pirms 20 gadiem. Tu esi precējusies ar itāli un strādā par pārdevēju lielveikalā. Kāpēc tu mainīji dzīvesvietu? |
| 5.Tavs vārds ir Muhameds. Tu esi no Apvienotajiem Arābu Emirātiem. Pašlaik tu studē Glāzgovā (Lielbritānijā). Kad beigsi studijas tu varēsi dabūt labu darbu savā dzimtenē? Kāpēc tu mainīji dzīvesvietu? | 6.Tevi sauc Fatima. Tu esi no Marokas. Tu atstāji savu valsti pirms pieciem gadiem un tagad strādā Tulūzā (Francijā). Tu esi kļuvusi par uzņēmēju – tev pieder veikaliņš pilsētas centrā. Kāpēc tu mainīji dzīvesvietu? |
| 7.Tavs vārds ir Marī. Tu esi no Igaunijas. Pašlaik tu dzīvo Vīnē (Austrijā). Tu spēlē čellu Vīnes Filharmonijas orķestrī. Kāpēc tu mainīji dzīvesvietu? | 8.Tavs vārds ir Dāvis. Tu piedzimi Dublinā (Īrijā). Kad tev palika seši gadi, tavi vecāki izlēma atgriezties savā dzimtenē Latvijā. Tu mācies skolā Siguldā. Kāpēc jūs mainījāt dzīvesvietu? |
| 9.Tevi sauc Eduardo. Tu esi no Ekvadoras. Pirms 20 gadiem tavu valsti piemeklēja ekonomiskā krīze. Kopš tā laika tu dzīvo Madridē (Spānijā) un strādā par viesmīli restorānā. Kāpēc tu mainīji dzīvesvietu? | 10.Tavs vārds ir Amans. Tu esi no Eritrejas. Tur jauniešus iesauc darba dienestā. Kad tev palika 17 gadu, tu atstāji savu valsti. Tagad tu dzīvo Berlīnē (Vācijā) un strādā nevalstiskā organizācijā. Kāpēc tu mainīji dzīvesvietu? |
| 11.Tavs vārds ir Miroslavs. Tu esi no Polijas. 15 gadu vecumā tu sāki dzīvot Vācijā un mācīties jauno futbolistu skolā. Pašlaik tu dzīvo Minhenē (Vācijā) un profesionāli spēlē futbolu klubā Minhenes „Bayern”. Kāpēc tu mainīji dzīvesvietu? | 12.Tevi sauc Žans Pols. Tu esi no Libānas. Tu aizbrauci no savas valsts pirms dažiem gadiem, jo politiskā situācija tavā reģionā bija nemierīga. Tagad tu dzīvo Gēteborgā (Zviedrijā) un strādā auto rūpnīcā? Kāpēc tu mainīji dzīvesvietu? |